Fleiri úrslit frá granskingarverkætlanini” Traumatization in Children and Adolescents”, sum Tóra Petersen stendur fyri á Psykiatriska Deplinum á Landssjúkrahúsinum, eru almannakunngjørd í altjóða vísindaligum tíðarriti. Greinin eitur“ Attachment styles and PTSD in adolescents in three Nordic Countries” og er kunngjørd í tíðarritinum Open Journal of Epidemiology. 04-12-2013 Krabbameinssjúklingar ofta hart raktir av føðslutroti. Krabbameinssjúklingar ofta hart raktir av føðslutroti Í Kostverkætlanini á B6 er serligt fokus á krabbamein, tí samanumtikið er tað tann sjúklingabólkurin, ið hevur størstan tørv á einum betri matartilboði, meðan tey eru innløgd. Krabbamein er eisini størsti sjúklingabólkurin í fasu 1 í Kostverkætlanini á B6. Krabbameinssjúklingar eru ofta hart raktir av føðslutroti, orsakað av sjúkuni sjálvari, hjáárin til viðgerðina, skeivum mati osfr. Heilsugóður matur, ið fyribyrgir krabbamein, er als ikki tað besta at eta, tá matarlysturin er ringur orsakað av sjúku. Sjúklingar, ið eta ov lítið og tapa seg nógv, tola ofta ikki tí hørðu viðgerðina, og tískil kann tað hava við sær, at t. d. kemoviðgerð má útsetast ella í summum førum heilt steðgast, tí sjúklingurin er ov veikur. Umleið triði hvør krabbameinssjúklingur, ið doyr, doyr orsakað av føðslutroti. Nógvar kanningar hava víst, at kostráðgeving og orku- og proteinríkur matur og drykkir gera heilt stóran mun hjá krabbameinssjúklingum, soleiðis at lívsgóðskan og útlitini gerast betri (Ravasco et al. J Clin Oncol 2005). Til ber at fylgja við í Kostverkætlanini á B6 við at trýsta á grøna bjálkan í høgru síðu. 03-12-2013 Anders E. Bøgesvang settur sum varastjóri við læknafakligari bakgrund á LS. Anders E. Bøgesvang settur sum varastjóri við læknafakligari bakgrund á LS 1. mars 2014 tekur Anders E. Bøgesvang við sum varastjóri á Landssjúkrahúsinum. Hann hevur játtað seg til eina fyribils starvssetan í 2 ár, við hálvtíðar starvsbrøki. Anders E. Bøgesvang er 48 ár og útbúgvin serlækni í anæstesiologi (narkosulækni) við góðkendari sergrein innan pínuviðgerð og pínulinnan (palliatión). Hann hevur m. a. starvsroyndir sum yvirlækni og deildaryvirlækni í norska heilsuverkinum umframt frá egnari klinikk. Sjúkrahússtjórnin verður soleiðis: Naina Túgvustein, varastjóri; Anders Bøgesvang, varastjóri og Sigurð Ó. Vang, sjúkrahússtjóri. 18-11-2013 Evropeiskur antibiotikadagur. Evropeiskur antibiotikadagur Tey seinastu árini er antibiotikaresistensur ein støðugt vaksandi heilsufrøðilig hóttan. Vit fáa fleiri og fleiri fráboðanir um millum annað multiresistentar tuberklabakteriur, tarmbakteriur, gonokokkar og stafylokokkar sum eingin heilivágur finst ímóti. Trupulleikin er serliga álvarsamur í londum, har antibiotika verður brúkt uttan avmarkingar. Í dag, 18. november 2013, er evropeiskur antibiotikadagur. Endamálið við degnum er at gera vart við, at antibiotika er heilivágur, ið skal brúkast vandaliga og við umhugsan. Trýst á yvirskriftina fyri at lesa meira. 15-11-2013 Uppstigan av talgildu heilsuskipanini. Uppstigan av talgildu heilsuskipanini Fríggjadagin 15. november 2013 kl. 15.30, og í mesta lagi 24 tímar fram, verður týðandi uppstigan gjørd av THS, talgilda heilsuskipanin hjá Landssjúkrahúsinum, hinum sjúkrahúsunum og Kommunulæknaskipanini/-vaktini. Meðan uppstiganin fer fram, hava heilsustarvsfólk atgongd til eina tiltaksskipan, sum gevur atgongd til verandi upplýsingar. Uppstiganin kann tó viðføra eyka bíðitíð og órógv í arbeiðsgongdum. Neyðug stig verða tikin til at hava góða trygd og dygd í sambandi uppstiganina. Vit biðja sjúklingar og avvarðandi um at halda okkum til góðar! Hava tit spurningar ber til at venda sær til Leiðbeiningina!